Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 173

12. a földrajzi és társadalmi egyenlõtlenség térképén való elhelyezkedés. A pályáztatási folyamatba be kell vonni a civil szektort és a civil pályáztatás folyamatát jól ismerõ szervezetek munkatársait, valamint a KS-t minden elemében ismerõ EU- és kommunikációs szakembereket. A pályázati folyamat menedzselését és a végrehajtás monitorozását tapasztalt külsõ nonprofit szervezetekre (pl. Nonprofit Információs Központ, Civil Házak) kell bízni. 2002/151/II. szám ÖTÖDIK RÉSZ A KOMMUNIKÁCIÓS STRATÉGIA CÉLCSOPORTJAI XI. KÖZVETÍTÕ CSOPORTOK, TÁRSADALMI VÉLEMÉNYIRÁNYÍTÓK Társadalmi véleményirányítóknak azon közvetítõ csoportokat nevezzük, amelyek szakmai tevékenységükkel önmaguknál jóval tágabb közönséghez továbbítanak rendszeresen, erre szervezõdõ intézményes keretek között információt. A puszta információtovábbításon túl e társadalmi véleményirányítók nagy szerepet játszanak az információt feldolgozó szemléleti horizontok és értelmezési keretek, valamint a közéleti tematika, napirend kialakításában is. A közvetítõ csoportok információval való ellátása, szakmai érdekeltségének felkeltése és az EU-csatlakozási felkészülésben játszott szerepének tudatosítása tehát nem önmagában vett cél. A véleményirányítók motivációinak felkeltése és az EU-val kapcsolatos információáramlásba való bevonása azért fontos, mert széles társadalmi célcsoportokkal kommunikálnak. Szerepük így rövid és hosszú távon egyaránt döntõ az EU-val kapcsolatos társadalmi nézetrendszerek alakulásában. A KS keretében a következõ közvetítõ csoportok élveznek megkülönböztetett figyelmet: — újságírók, — általános és középiskolai tanárok, — tudományos kutatók és egyetemi-fõiskolai oktatók, — egyházi, vallási vezetõk, — közéleti személyiségek. E csoportok megszólításának és bevonásának jelentõsége függ a kommunikáció szakaszolásától. Más-más csoportok szolgálnak a stratégia elsõdleges célcsoportjaiként, például a mozgósítás vagy a tagságra való felkészülés szakaszában. Jelen fejezet célja csupán a kommunikáció szempontjából legjelentõsebb csoportok beazonosítása. A célcsoportok kommunikációs szakaszok szerinti fontossági sorrendjének kialakítása a tárcaszintû stratégiák és az éves akciótervek feladata.

Source: https://magyarkozlony.hu/hivatalos-lapok/e4dbe821c5c1e3991dcdd87cb086e31ebccbe15e/dokumentumok/aa06a495ae6103a8a282a9a675a089298c666d2e/letoltes